**Szentmártonkáta Önkormányzat**

**Képviselő-testülete**

**J E G Y Z Ő K Ö N Y V**

Készült: 2016. november 24-én Szentmártonkáta Önkormányzat Képviselő-testületének ülésén.

Az ülés helye: Polgármesteri Hivatal díszterme.

Jelen vannak: Fodor Zoltán polgármester, Baranyi Julianna, Bartucz Zoltán, Bene András Józsefné, Fejős László, Gácsi Zsolt, Kele Sándorné, Tasi Erzsébet képviselők.

Meghívottak: civil szervezetek, körzeti megbízottak, intézményvezetők, Tiszamenti Regionális Vízművek Zrt. Kocza Imre Üzemmérnökség vezető, Tiszamenti Regionális Vízművek Zrt. Kun Zsolt területi képviselő.

Meghívottak közül megjelentek: Szabó Magda Nagyközségi Könyvtár és Teleház Bene Árvai Erika intézményvezető, Tiszamenti Regionális Vízművek Zrt. Kocza Imre Üzemmérnökség vezető, Tiszamenti Regionális Vízművek Zrt. Kun Zsolt területi képviselő.

Tanácskozási joggal: Dr. Illés Zsuzsanna jegyző.

Jegyzőkönyvvezető: Bugyi Szilvia igazgatási előadó.

Fodor Zoltán polgármester: köszönti a megjelenteket, az ülést megnyitja. Megállapítja, hogy az ülés határozatképes, mivel jelen van 6 fő képviselő. Felkér két képviselőt jegyzőkönyv hitelesítőnek.

A képviselő-testület 6 igen, egyhangú szavazattal Baranyi Julianna és Kele Sándorné képviselőket választja meg.

**430/2016. (XI.24.) sz. ÖKT. határozat**

Szentmártonkáta Önkormányzat Képviselő-testülete

1./ a 2016. november 24-ei ülésén jegyzőkönyv hitelesítőnek Baranyi Julianna és Kele Sándorné képviselőket választja meg.

2./ Felkéri a jegyzőkönyv hitelesítőket a szükséges intézkedések megtételére.

Határidő: azonnal Felelős: jegyzőkönyv hitelesítők

*Bartucz Zoltán képviselő megérkezik az ülésre.*

Fodor Zoltán polgármester: Ismerteti a napirendi pontokat. Javasolja, hogy a 15. és 16. napirendi pont legyen az 1. és 2. napirendi pont. Javasolja továbbá, hogy a megjelent Borjújárási lakosok a panasza a 3. napirendi pontként kerüljön tárgyalásra. Kéri a napirendi pontok elfogadását.

A képviselő-testület 7 igen egyhangú szavazattal az alábbi napirendi pontok tárgyalását fogadta el.

**431/2016.(XI.24.) sz. ÖKT. határozat**

Szentmártonkáta Önkormányzat Képviselő-testülete

a 2016. november 24-ei ülésén az alábbi napirendi pontot fogadta el:

1./ Gördülő fejlesztési terv elfogadása.

 *Előterjesztő: Fodor Zoltán polgármester*

 *(Az előterjesztés a képviselő-testület 2016. szeptember 15-i ülésére kiküldésre került.)*

2./ Tiszamenti Regionális Vízművek Zrt. kérelmei.

 *- A 2015. évi beszámoló elfogadása iránti kérelem.*

 *- Fogyasztómérők hitelesítésével kapcsolatos megkeresés.*

 *- Felújítási költség jóváhagyása iránti kérelem.*

 *- Kérelem a szennyvízrendszerek üzemképes állapotban tartása és működése során felmerült*

 *költségek megtérítése iránt.*

 *Előterjesztő: Fodor Zoltán polgármester*

 *(Az előterjesztések a képviselő-testület 2016. június 30-i ülésére kiküldésre kerültek.)*

3./ Borjújárási lakosok panasza.

4./ Áram szolgáltatásra kiírt közbeszerzésről döntés.

 *Előterjesztő: Fodor Zoltán polgármester*

5./ Földgáz szolgáltatásra kiírt közbeszerzésről döntés.

 *Előterjesztő: Fodor Zoltán polgármester*

6./ A 2017. évi kistérségi startmunka minta programon való részvételről döntés.

 *Előterjesztő: Fodor Zoltán polgármester*

7./A 2017. évre vonatkozó helyi adó mértékének meghatározása, felülvizsgálata, rendelet

 elfogadása.

 *Előterjesztő Fodor Zoltán polgármester*

8./ Szabó Magda Nagyközségi Könyvtár és Teleházban a 2017. évben fizetendő szolgáltatások

 díjának meghatározása.

 *Előterjesztő: Fodor Zoltán polgármester*

9./ Szentmártonkátai Újság nyomdai munkáinak az elvégzésére vállalkozó megbízása.

 *Előterjesztő: Fodor Zoltán polgármester*

10./ Szentmártonkátai Újság hirdetési díjainak a meghatározása.

 *Előterjesztő: Fodor Zoltán polgármester*

11./ A szociális temetésről szóló 6/2015.(V.4.) önkormányzati rendelet hatályon kívül

 helyezése.

 *Előterjesztő Dr. Illés Zsuzsanna jegyző*

12./A helyi hulladékgazdálkodási tervről szóló 6/2005.(V.26.) önkormányzati rendelet hatályon

 kívül helyezése.

 *Előterjesztő Dr. Illés Zsuzsanna jegyző*

13./ Önkormányzati lakások bérletének a felülvizsgálata.

 *Előterjesztő: Fodor Zoltán polgármester*

14./Új Helyi Építési Szabályzat megalkotása ügyében döntés.

 *Előterjesztő: Fodor Zoltán polgármester*

15./ Költségvetést érintő döntések meghozatala.

 *Előterjesztő: Fodor Zoltán polgármester*

16./ Falunapi elszámolás jóváhagyása.

 *Előterjesztő: Fodor Zoltán polgármester*

17./ A Polgármesteri Hivatalban igazgatási szünet elrendelése

 *Előterjesztő Dr. Illés Zsuzsanna jegyző*

18./ Szabályzat elfogadása a nyílt ülésről készült hangfelvétel kiadásáról és meghallgatásáról.

 *Előterjesztő: Fodor Zoltán polgármester*

19./ Tájékoztató a lejárt határidejű határozatok végrehajtásáról, a két ülés közötti eseményekről.

 Polgármesteri szabadság igénybevételéről tájékoztató.

 *Előterjesztő: Fodor Zoltán polgármester*

20./ Egyebek

**Zárt ülés:**

1./ Számlavezetésre pénzintézettől beérkezett árajánlatról döntés.

 *Előterjesztő: Fodor Zoltán polgármester*

2./ Önkormányzat által működtetett köznevelési intézmény állami működtetésbe vételével

 összefüggésben döntés meghozatala.

 *Előterjesztő Fodor Zoltán polgármester*

2./ Felkéri az polgármestert a szükséges intézkedések megtételére.

Határidő: azonnal Felelős: Fodor Zoltán

 polgármester

1./ Napirendi pont:

Gördülő fejlesztési terv elfogadása.

*Előterjesztő: Fodor Zoltán polgármester*

*(Az előterjesztés a képviselő-testület 2016. szeptember 15-i ülésére kiküldésre került.)*

Fodor Zoltán polgármester: átadja a szót Kocza Imre úrnak.

Kocza Imre üzemmérnökség vezető: ismerteti a gördülő fejlesztési tervet. Elmondja, hogy a gördülő fejlesztési tervet át tudják dolgozni, de minél előbb el kellene fogadnia a testületnek. Annyit tud mondani és javasolni, hogy Kun Zsolt eljön a jövő héten és az önkormányzat terveit figyelembe véve körbejárják a települést.

Fejős László: felveti, hogy az önkormányzat tervezi több utca felújítását. Van arra lehetőség, hogy ezen utcákban legyen kicserélve elsősorban a vízcső?

Kocza Imre üzemmérnökség vezető: igen, lehetséges.

Fodor Zoltán polgármester: rendben, akkor az egyeztetés után újratárgyalja a testület.

2./ Napirendi pont:

Tiszamenti Regionális Vízművek Zrt. kérelmei.

 *- A 2015. évi beszámoló elfogadása iránti kérelem.*

 *- Fogyasztómérők hitelesítésével kapcsolatos megkeresés.*

 *- Felújítási költség jóváhagyása iránti kérelem.*

 *- Kérelem a szennyvízrendszerek üzemképes állapotban tartása és működése során felmerült*

 *költségek megtérítése iránt.*

 *Előterjesztő: Fodor Zoltán polgármester*

 *(Az előterjesztések a képviselő-testület 2016. június 30-i ülésére kiküldésre kerültek.)*

Fodor Zoltán polgármester: ismerteti a kérelmeket.

*Gácsi Zsolt képviselő megérkezik az ülésre.*

Fodor Zoltán polgármester: elmondja, hogy más településekkel egyeztetve az a javaslat, hogy ne fogadjuk el a fogyasztásmérők hitelesítését..

Kocza Imre üzemmérnökség vezető: igen ez más településen is kérdéses volt, de volt olyan önkormányzat, aki belement.

Baranyi Julianna: kérdése, hogy a fogyasztómérők hitelesítése ingyenes?

Kocza Imre üzemmérnökség vezető: ezt most az önkormányzatnak kellene átvállalni, és fogyasztómérőnként 1750,- Ft.

Fodor Zoltán polgármester: elmondja, hogy az önkormányzatnak nincs már erre is kerete. A MÁV is át akarja nekünk adni az állomás üzemeltetését, most ezt is nekünk kellene finanszírozni. Nincs erre kerete az önkormányzatnak, s normatívát sem kap rá.

Kocza Imre üzemmérnökség vezető: viszont az órákat cserélni, hitelesíteni kell.

Fodor Zoltán polgármester: a felújítási költségek tárgyalásakor bizottsági ülésen felmerült, hogy miért kellene nekünk fizetni a szivattyú felújítást? Kettő darab új tartalék szivattyúval adtuk át a vízművet a TRV Zrt.-nek Az új szivattyúkat elszállította a TRV Zrt.

Kun Zsolt területi képviselő: a szivattyúk a 2. és 3. kútnál vannak.

Baranyi Julianna: megkérdeztem a vízmű helyi dolgozóit és azt állították, hogy a TRV Zrt. elszállította a szivattyúkat innen.

Kocza Imre üzemmérnökség vezető: ezt Kun Zsolt tudja, hiszen ő a területi felelős. Annyit kívánok hozzáfűzni, hogy a szivattyúkat javításra vittük el.

Baranyi Julianna: nem bizalmatlanságként, de kéri, hogy a gyári számát hozzák be az önkormányzathoz. Már csak azért, hogy tisztában legyünk a dolgokkal.

Fodor Zoltán polgármester: javasolja, hogy a gördülő fejlesztési terv elfogadása miatt rendkívüli ülést kell tartani és arra a szivattyú papírjai is legyen behozva.

Kocza Imre üzemmérnökség vezető: ha lesz rendkívüli ülése a testületnek. akkor addig kérünk egy friss árajánlatot, mert ami ki lett küldve az februári.

Fodor Zoltán polgármester: a szennyvízrendszerek üzemképes állapotban tartása és működése során felmerült költségek megtérítése kapcsán azt a tájékoztatást kaptam, hogy ne fizessenek az önkormányzatok, mert a TRV Zrt. hibája miatt csúszott az átadás, a szerződés aláírás.

Kocza Imre üzemmérnökség vezető: elmondja, hogy 2015. december 31-ig megállapodása volt a TRV Zrt.-ének a Csatorna Társulattal, ami a próbaüzemről szólt. A próbaüzem lezárult szeptemberben. Szeptembertől üzemeltetési szerződés került megkötésre. Ezt követően számlázhattunk. Március 12-én adtuk be a kérelmet a működési engedélyre vonatkozóan. Január 1-jétől március 12-ig nincs lefedve az üzemeltetés. Erről a két és fél hónapról van szó, amit ki kellene fizetnie az önkormányzatnak.

Fodor Zoltán polgármester: esetünkben ez körülbelül 3 millió forint.

Kocza Imre üzemmérnökség vezető: az a baj, hogy ezeket nem lehet nem kifizetni, mert nekünk a hűtlen kezelés miatt le kell fednünk magunkat.

Fodor Zoltán polgármester: annyit szeretnék még kérdezni, hogy több lakos is jelezte, hogy a tűzcsapról ismét vízvételezés van. Kun Zsolttal egyeztettem és elmondta, hogy a MOL-osok viszik a vízet és megállapodás is van velük. Kérném, hogy az önkormányzat kapjon a jövőben ezekről egy írásos tájékoztatást.

Kun Zsolt területi képviselő: rendben, ennek nincs akadálya. Úgy volt a tervben, hogy Tóalmásról fogják vételezni, de nem tudták teljesíteni. Így merült fel Szentmártonkáta. Nem terheli az önkormányzatot és a lakosságot sem.

Kocza Imre üzemmérnökség vezető: ebből a település lakosai nem szenvednek kárt.

Fodor Zoltán polgármester: köszöni a tájékoztatást.

3./ Napirendi pont:

Borjújárás lakóinak panasza.

Fodor Zoltán polgármester: átadja a szót a lakosoknak.

Horváth György helyi lakos: annyit szeretnék elmondani, hogy a Borjújárás út állapota legfőképp a szemétszállítás után eléggé járhatatlan. Mi megcsináljuk saját költségen, de ezt már nem lehet. A közvilágítás is probléma.

Fejős László: javasolja, hogy a Településfejlesztési és Oktatási Bizottság hétvégén járja körbe ezt a részt.

Fodor Zoltán polgármester: rendben, akkor meg fogja nézni a bizottság.

Hartyányi Ágnes helyi lakos: felveti, hogy az Öregszőlő dűlőben, Keresztúry László utca folytatása, az ágak be vannak nőve az útra. A kislányom arra jár az iskolában, 1 km hosszú az út a buszig. Kéri, hogy ez is legyen megcsinálva.

Fodor Zoltán polgármester: rendben, megvizsgálja ezt is a bizottság.

Baranyi Julianna: kérdése, hogy ez az ágbenövés a lakóingatlanok előtt van?

Hartyányi Ágnes helyi lakos: nem.

Fodor Zoltán polgármester: köszönjünk a jelzéseket.

4./ Napirendi pont:

Önkormányzati képviselő lemondása.

Fodor Zoltán polgármester: elmondja, hogy Sasvári Zoltán írásban benyújtotta a képviselői lemondását egészségi állapotára hivatkozva, 2016. december 1-től. Felteszi szavazásra, hogy a képviselő-testület tudomásul veszi Sasvári Zoltán képviselő lemondását. Kéri a képviselőket szavazzanak.

A képviselő-testület 8 igen egyhangú szavazattal meghozta határozatát.

 **432/2016.(XI.24.) számú ÖKT. Határozata**

Szentmártonkáta Önkormányzat Képviselő-testülete

1./ Magyarország helyi önkormányzatairól szóló 2011. évi CLXXXIX. törvény 29.§(1) bekezdése f) pontja szerint, tudomásul veszi Sasvári Zoltán önkormányzati képviselő lemondását, 2016. december 1-től.

2./ Felkéri a polgármestert és a jegyzőt a szükséges intézkedések megtételére.

Határidő: azonnal Felelős: Fodor Zoltán polgármester

 Dr. Illés Zsuzsanna jegyző

*Fejős László képviselő távozik az ülésről.*

Fodor Zoltán polgármester: felteszi szavazásra, hogy a 9., 10. és 11. napirendi pontokat tárgyalja a testület, mivel jelen van Benéné Árvai Erika könyvtárvezető asszony. Kéri a képviselőket szavazzanak.

A képviselő-testület 7 igen egyhangú szavazattal meghozta határozatát.

 **433/2016.(XI.24.) számú ÖKT. Határozata**

Szentmártonkáta Önkormányzat Képviselő-testülete

1./ úgy dönt, hogy a 9., 10. és 11. napirendi pontokat tárgyalja.

2./ Felkéri a polgármestert a szükséges intézkedések megtételére.

Határidő: azonnal Felelős: Fodor Zoltán

 polgármester

*Fejős László képviselő visszaérkezik az ülésre.*

5./ Napirendi pont:

Szabó Magda Nagyközségi Könyvtár és Teleházban a 2017. évben fizetendő szolgáltatások

díjának meghatározása.

*Előterjesztő: Fodor Zoltán polgármester*

Fodor Zoltán polgármester: elmondja, hogy a bizottságok javasolják elfogadásra az intézményvezető asszony által előterjesztett módosítást. Kéri a képviselőket szavazzanak.

A képviselő-testület 8 igen egyhangú szavazattal meghozta határozatát.

 **434/2016.(XI.24.) számú ÖKT. Határozata**

Szentmártonkáta Önkormányzat Képviselő-testülete

1./ úgy dönt, hogy a Szabó Magda Nagyközségi Könyvtár és Teleházban fizetendő szolgáltatások díjait 2017. évben az alábbiak szerint módosítja:

- fénymásolás díjánál, A/4-es méretnél 25,- Ft-ról 30,- Ft-re emeli,

- fénymásolás díjánál, A/3-as méretnél 30,- Ft-ról 50,- Ft-re emeli,

- nyomtatás díjánál, színes A/4-es méretnél 500,- Ft-ról 250,- Ft-re csökkenti,

- Scanner használat díjánál, szöveg 50,- Ft-ról 80,- Ft-ra emeli.

A beiratkozási díj és a többi szolgáltatási díj változatlan marad.

2./ Felkéri a polgármester a szükséges intézkedések megtételére.

Határidő: azonnal Felelős: Fodor Zoltán

 polgármester

Benéné Árvai Erika intézményvezető: kérném, hogy a Magyar Kultúra napjáról is szavazzon a testület, mert arra is tettem javaslatot.

Fodor Zoltán polgármester: felteszi szavazásra, hogy a Magyar Kultúra napja alkalmából 2017. január 16-21-ig térítésmentes beiratkozást biztosít a könyvtárban. Kéri a képviselőket szavazzanak.

A képviselő-testület 8 igen egyhangú szavazattal meghozta határozatát.

 **435/2016.(XI.24.) számú ÖKT. Határozata**

Szentmártonkáta Önkormányzat Képviselő-testülete

1./ úgy dönt, hogy a Magyar Kultúra napja alkalmából 2017. január 16-21-ig térítésmentes beiratkozást biztosít a Szabó Magda Nagyközségi Könyvtár és Teleházban.

2./ Felkéri a polgármestert a szükséges intézkedések megtételére.

Határidő: azonnal Felelős: Fodor Zoltán

 polgármester

6./ Napirendi pont:

Szentmártonkátai Újság nyomdai munkáinak az elvégzésére vállalkozó megbízása.

 *Előterjesztő: Fodor Zoltán polgármester*

Fodor Zoltán polgármester: elmondja, hogy a bizottságok azt javasolják, hogy a Szentmártonkátai Újság nyomdai munkáinak az elvégzésére a Tápió Nyomda Kft. legyen megbízva egy évre. Továbbá az újság példányszáma 1650 darabban legyen meghatározva. Felteszi szavazásra a bizottságok javaslatát. Kéri a képviselőket szavazzanak.

A képviselő-testület 8 igen egyhangú szavazattal meghozta határozatát.

 **436/2016.(XI.24.) számú ÖKT. Határozata**

Szentmártonkáta Önkormányzat Képviselő-testülete

1./ a Szentmártonkátai Újság nyomdai munkáinak az elvégzésével 2017. január 1-től-2017. december 31-ig a Tápió Nyomda Kft.-ét 2724 Újlengyel, Petőfi Sándor u. 48., telephely: 2766 Tápiószele, Holló u. 5. bízza meg.

A vállalkozói díj színes borítóval, a bel ív fekete, terjedelem 8 oldal (nettó 56.100,- Ft + 5%-os Áfa) 58.905,- Ft/hó, azaz ötvennyolcezer-kilencszázöt forint havonta.

Újság példányszáma: 1650 darab.

2./ Felkéri a polgármestert a szükséges intézkedések megtételére.

Határidő: azonnal Felelős: Fodor Zoltán

 polgármester

7./ Napirendi pont:

Szentmártonkátai Újság hirdetési díjainak a meghatározása.

*Előterjesztő: Fodor Zoltán polgármester*

Fodor Zoltán polgármester: elmondja, hogy az intézményvezető asszony nem javasol emelést a hirdetési díjakra vonatkozóan. A bizottságok megtárgyalták és nem javasolnak emelést a Szentmártonkátai Újság hirdetési díjainál. Felteszi szavazásra a bizottságok javaslatát. Kéri a képviselőket szavazzanak.

A képviselő-testület 8 igen egyhangú szavazattal meghozta határozatát.

 **437/2016.(XI.24.) számú ÖKT. Határozata**

Szentmártonkáta Önkormányzat Képviselő-testülete

1./ úgy dönt, hogy a Szentmártonkátai Újság hirdetési díjait 2017. évben változatlanul hagyja.

2./ Felkéri a polgármestert a szükséges intézkedések megtételére.

Határidő: azonnal Felelős: Fodor Zoltán

 polgármester

8./ Napirendi pont:

Áram szolgáltatásra kiírt közbeszerzésről döntés.

*Előterjesztő: Fodor Zoltán polgármester*

Fodor Zoltán polgármester: tájékoztatja a képviselőket, hogy a bizottságok megtárgyalták és a beadott ajánlatok alapján az MVM Partner Energiakereskedelmi Zrt.-ét javasolják nyertesnek. Kéri a képviselőket szavazzanak.

A képviselő-testület 8 igen egyhangú szavazattal meghozta határozatát.

 **438/2016.(XI.24.) számú ÖKT. Határozata**

Szentmártonkáta Önkormányzat Képviselő-testülete

1./ az önkormányzat által kiírt és a Közbeszerzési értesítőben megjelent közbeszerzési eljárás - melynek tárgya „Villamos áram vásárlás Szentmártonkáta Nagyközség Önkormányzata és intézményei részére”- eredményes.

Az eredményes eljárás nyertese –figyelemmel a kiírásban közzétett szempontokra, valamint a közbeszerzési bizottság javaslatára – az MVM Partner Energiakereskedelmi Zrt. (1031 Budapest, Szentendrei út 207-209.)

2./ Megbízza a polgármestert, hogy a szerződést a nyertes ajánlattevővel megkösse.

Határidő: 2016. december 31. Felelős: Fodor Zoltán

 polgármester

9./ Napirendi pont:

Földgáz szolgáltatásra kiírt közbeszerzésről döntés.

 *Előterjesztő: Fodor Zoltán polgármester*

Fodor Zoltán polgármester: tájékoztatja a képviselőket, hogy a bizottságok megtárgyalták és a beadott ajánlatok alapján az E.ON Energiakereskedelmi Kft. javasolják. Kéri a képviselőket szavazzanak.

A képviselő-testület 8 igen egyhangú szavazattal meghozta határozatát.

 **439/2016.(XI.24.) számú ÖKT. Határozata**

Szentmártonkáta Önkormányzat Képviselő-testülete

1./ az önkormányzat által kiírt és a Közbeszerzési értesítőben megjelent közbeszerzési eljárás - melynek tárgya „Földgáz vásárlás Szentmártonkáta Nagyközség Önkormányzata és intézményei részére”- eredményes.

Az eredményes eljárás nyertese –figyelemmel a kiírásban közzétett szempontokra, valamint a közbeszerzési bizottság javaslatára – az E.ON Energiakereskedelmi Kft. (1134 Budapest, Váci út 17.)

2./ Megbízza a polgármestert, hogy a szerződést a nyertes ajánlattevővel megkösse.

Határidő: 2016. december 31. Felelős: Fodor Zoltán

 polgármester

10./ Napirendi pont:

A 2017. évi kistérségi startmunka minta programon való részvételről döntés.

*Előterjesztő: Fodor Zoltán polgármester*

Fodor Zoltán polgármester: ismerteti az előterjesztést. Kéri a képviselőket szavazzanak.

A képviselő-testület 8 igen egyhangú szavazattal meghozta határozatát.

 **440/2016.(XI.24.) számú ÖKT. Határozata**

Szentmártonkáta Önkormányzat Képviselő-testülete

1./ A 2017. évi járási startmunka mintaprogram keretében az alábbi programokban kíván részt venni:

- Mezőgazdasági ráépülő program két programelemmel:

- zöldségtermesztés szabadföldön és fóliasátorban (161/2. hrsz. területen)

- baromfitartás a 2254 Szentmártonkáta, Rákóczi út 67-69. sz. telephelyen.

 - Helyi sajátosságokra épülő program:

- termelői piac kialakítása a 674/32. hrsz. ingatlanon

- nagyközségi temető parkolójának megvalósítása

2./ A mezőgazdasági programban a támogatási összegen felüli részt az önkormányzat önerőből biztosítja. A programelemek irányításával megbízott két fő szakember bérét a költségvetésben biztosítja.

3./ Felkéri a polgármestert a szükséges intézkedések megtételére.

Határidő: azonnal Felelős: Fodor Zoltán

 polgármester

11./Napirendi pont:

A 2017. évre vonatkozó helyi adó mértékének meghatározása, felülvizsgálata, rendelet

elfogadása.

 *Előterjesztő: Fodor Zoltán polgármester*

Fodor Zoltán polgármester: elmondja, hogy eddig sem és ezután sem szeretne a testület új adónemeket bevezetni a településen. Így merült fel a bizottsági ülésen és javasolják, hogy az iparűzési adó 2%-ra legyen felemelve. Továbbá a kommunális adó mentességnél a 70 éven felülieknek egy ingatlanra vonatkozóan járjon a mentesség. Illetve 8.500,- Ft-ra javasolják emeli a kommunális adót.

Dr. Illés Zsuzsanna jegyző: tájékoztatja a képviselő-testületet, hogy először az adómértékekről döntsenek és utána a rendeletet kell elfogadni. Minősített szótöbbség szükséges a rendelet elfogadásához.

Fodor Zoltán polgármester: felteszi szavazásra a helyi iparűzési adó emelését 2%-ra. Kéri a képviselőket szavazzanak.

A képviselő-testület 6 igen 1 nem és 1 tartózkodás szavazattal meghozta határozatát.

 **441/2016.(XI.24.) számú ÖKT. Határozata**

Szentmártonkáta Önkormányzat Képviselő-testülete

1./ úgy dönt, hogy a településen állandó jelleggel végzett iparűzési tevékenység esetén az adó évi mértéke az adóalap 2%-ára emeli.

2./ Felkéri a polgármester a szükséges intézkedések megtételére

Határidő: azonnal Felelős: Fodor Zoltán

 polgármester

Bartucz Zoltán: úgy gondolja, hogy ezt a vállalkozóknak valamilyen formában kompenzálni kellene.

Fodor Zoltán polgármester: Felteszi szavazásra, hogy a 70 éven felüliek kommunális adó mentessége egy ingatlanra vonatkozóan kerüljön megállapításra. Kéri a képviselőket szavazzanak.

A képviselő-testület 8 igen egyhangú szavazattal meghozta határozatát.

 **442/2016.(XI.24.) számú ÖKT. Határozata**

Szentmártonkáta Önkormányzat Képviselő-testülete

1./ úgy dönt, hogy a 70 éven felülieknek a magánszemélyek kommunális adójának mentességét egy ingatlanra vonatkozóan állapítja meg.

2./ Felkéri a polgármester a szükséges intézkedések megtételére

Határidő: azonnal Felelős: Fodor Zoltán

 polgármester

Fodor Zoltán polgármester: felteszi szavazásra, hogy a magánszemélyek kommunális adója évi mértéke adótárgyanként, illetőleg lakásbérleti jogonként nyolcezer forintról nyolcezer-ötszáz forintra legyen felemelve. Kéri a képviselőket szavazzanak.

A képviselő-testület 6 igen 1 nem és 1 tartózkodás szavazattal meghozta határozatát.

 **443/2016.(XI.24.) számú ÖKT. Határozata**

Szentmártonkáta Önkormányzat Képviselő-testülete

1./ úgy dönt, hogy a magánszemélyek kommunális adójának évi mértékét adótárgyanként, illetőleg lakásbérleti jogonként nyolcezer forintról nyolcezer-ötszáz forintra emeli.

2./ Felkéri a polgármester a szükséges intézkedések megtételére

Határidő: azonnal Felelős: Fodor Zoltán

 polgármester

Fodor Zoltán polgármester: felteszi szavazásra a rendelet elfogadását a fent meghatározott adómértékekkel és a mentességgel. Kéri a képviselőket szavazzanak.

A képviselő-testület 6 igen 1 nem és 1 tartózkodás szavazattal elfogadta rendeletét.

**Szentmártonkáta Nagyközség Önkormányzata**

**13/2016. (XI.25.) önkormányzati rendelete**

**a helyi adókról**

Szentmártonkáta Nagyközség Önkormányzata a helyi adókról szóló 1990. évi C. törvény 1.§ (1) bekezdésében, 5.§ b)-c) pontjában kapott felhatalmazás alapján, az Alaptörvény 32. cikk (1) bekezdés h) pontjában meghatározott feladatkörében eljárva a következőket rendeli el.

**1.Általános rendelkezések**

**1.§** (1) SzentmártonkátaNagyközség Önkormányzat Képviselő-testülete az Önkormányzat illetékességi területén az alábbi adókat vezeti be határozatlan időre:

a) magánszemélyek kommunális adója (1997. január 1-től került bevezetésre),

b) iparűzési adó (2003. február 1-től került bevezetésre).

(2) E rendeletben nem szabályozott kérdésekben a helyi adókról szóló 1990. évi C. törvény és az adózás rendjéről szóló 2003. évi XCII. törvény rendelkezései az irányadók.

(3) Elektronikus ügyintézésre Szentmártonkáta Nagyközség Önkormányzata a helyi adóügyek elektronikus ügyintézésére érvényes eljárási szabályokról szóló 15/2015.(VI.26.) rendeletben foglaltak szerint van lehetőség.

 **2.Magánszemélyek kommunális adója**

**2.§** A magánszemélyek kommunális adója évi mértéke adótárgyanként, illetőleg lakásbérleti jogonként nyolcezer-ötszáz forint.

**3.§** (1) Mentes az adó alól:

 a) a lakás vagy üdülés célját szolgáló épülethez tartozó garázs, a kiegészítő helyiségként

 szolgáló építmény,

 b) a tárgyévben a 70. életévét betöltött és idősebb magánszemély, egy ingatlan

 tekintetében.

(2) A megállapított adó 50 %-át kell megfizetni, ha a kommunális adó tárgyát képező külterületi ingatlan a közterületről elektromos árammal és vezetékes ivóvízzel nem látható el. A kedvezmény csak mindkét feltétel megléte esetén adható meg.

 **3. Helyi iparűzési adó**

**4.§** (1) Állandó jelleggel végzett iparűzési tevékenység esetén az adó évi mértéke az

adóalap 2 % -a.

(2) Ideiglenes jelleggel végzett iparűzési tevékenység esetén az adó mértéke naptári naponként 5.000,-Ft.

**4. Záró rendelkezések**

**5.§** (1) E rendelet 2017.január 1-én lép hatályba.

(2) A rendelet hatályba lépésével egyidejűleg hatályát veszti a magánszemélyek kommunális adójáról szóló 17/2004.(XI.29.) önkormányzati rendelet és az ezt módosító 15/2014.(XI.28.) önkormányzati rendelet.

(3) A rendelet hatálybalépésével egyidejűleg hatályát veszti a helyi iparűzési adóról szóló 24/2002.(XII.20.) önkormányzati rendelet és az ezt módosító 28/2011.(XI.28.) önkormányzati rendelet, és a 16/2014.(XI.28.) önkormányzati rendelet.

Szentmártonkáta, 2016. november 24.

Fodor Zoltán Dr. Illés Zsuzsanna

polgármester jegyző

**Záradék:**

A rendelet 2016. november 25-én kihirdetésre került.

Szentmártonkáta, 2016. november 25.

 Dr. Illés Zsuzsanna

 jegyző

*Baranyi Julianna képviselő távozik az ülésről.*

12./ Napirendi pont:

A szociális temetésről szóló 6/2015.(V.4.) önkormányzati rendelet hatályon kívül helyezése.

*Előterjesztő: Dr. Illés Zsuzsanna jegyző*

Fodor Zoltán polgármester: a Pénzügyi és Jogi Bizottság javasolja a szociális temetésről szóló 6/2015.(V.4.) önkormányzati rendelet hatályon kívül helyezését. Kéri a képviselőket szavazzanak.

A képviselő-testület 7 igen egyhangú szavazattal elfogadta rendeletét.

**Szentmártonkáta Nagyközség Önkormányzata**

**14/2016. (XI.25.) önkormányzati rendelete**

**a szociális temetésről szóló 6/2015. (V.4.) önkormányzati rendelet és az ezt módosító 14/2014.(XI.28.) önkormányzati rendelet hatályon kívül helyezéséről.**

Szentmártonkáta Nagyközség Önkormányzata az Alaptörvény 32. cikk (1) bekezdés a) pontjában meghatározott feladatkörében eljárva a következőket rendeli el.

**1.§** A szociális temetésről szóló 6/2015. (V.4.) önkormányzati rendelet és az ezt módosító 14/2014.(XI.28.) önkormányzati rendelet hatályát veszti.

**2.§** E rendelet a kihirdetését követő napon lép hatályba.

Szentmártonkáta, 2016. november 24.

Fodor Zoltán Dr. Illés Zsuzsanna

polgármester jegyző

**Záradék:**

A rendelet 2016. november 25-én kihirdetésre került.

Szentmártonkáta, 2016. november 25.

 Dr. Illés Zsuzsanna

 jegyző

*Fejős László képviselő távozik az ülésről.*

13./Napirendi pont:

A helyi hulladékgazdálkodási tervről szóló 6/2005.(V.26.) önkormányzati rendelet hatályon kívül helyezése.

*Előterjesztő: Dr. Illés Zsuzsanna jegyző*

Fodor Zoltán polgármester: a Pénzügyi és Jogi Bizottság javasolja a helyi hulladékgazdálkodási tervről szóló 6/2005.(V.26.) önkormányzati rendelet hatályon kívül helyezését. Kéri a képviselőket szavazzanak.

A képviselő-testület 6 igen egyhangú szavazattal elfogadta rendeletét.

**Szentmártonkáta Nagyközség Önkormányzata**

**15/2016. (XI.25.) önkormányzati rendelete**

**a helyi hulladékgazdálkodási tervről szóló 6/2005. (V.26.) önkormányzati rendelet hatályon kívül helyezéséről.**

Szentmártonkáta Nagyközség Önkormányzata az Alaptörvény 32. cikk (1) bekezdés a) pontjában meghatározott feladatkörében eljárva a következőket rendeli el.

**1.§** A helyi hulladékgazdálkodási tervről szóló 6/2005.(V.26.) önkormányzati rendelet hatályát veszti.

**2.§** E rendelet a kihirdetését követő napon lép hatályba.

Szentmártonkáta, 2016. november 24.

Fodor Zoltán Dr. Illés Zsuzsanna

polgármester jegyző

**Záradék:**

A rendelet 2016. november 25-én kihirdetésre került.

Szentmártonkáta, 2016. november 25.

 Dr. Illés Zsuzsanna

 jegyző

*Fejős László képviselő visszaérkezik az ülésre.*

14./ Napirendi pont:

Önkormányzati lakások bérletének a felülvizsgálata.

 *Előterjesztő: Fodor Zoltán polgármester*

Fodor Zoltán polgármester: a Pénzügyi és Jogi Bizottság az alábbiak szerint javasolja módosítani:

összkomfortos lakás esetén 576,-Ft/négyzetméter/hó összegről 600,-Ft/négyzetméter/hó,

komfortos lakás esetén 500,-Ft/négyzetméter/hó összegről 520,-Ft/négyzetméter/hó,

félkomfortos után 217,-Ft/négyzetméter/hó összegről 230,-Ft/négyzetméter/hó,

komfort nélküli lakás esetén 56,-Ft/négyzetméter/hó összegről 65,-Ft/négyzetméter/hó Kéri a képviselőket szavazzanak.

A képviselő-testület 7 igen egyhangú szavazattal elfogadta rendeletét.

**Szentmártonkáta Nagyközség Önkormányzata**

**16/2016.(IX.25.) önkormányzati rendelete**

**az önkormányzati lakások lakásbérletének megállapításáról.**

Szentmártonkáta Nagyközség Önkormányzat Képviselő-testülete a lakások és helyiségek bérletére, valamint elidegenítésükre vonatkozóegyes szabályokról szóló 1993. évi LXXVIII. törvény 34.§ (1) bekezdésében foglalt felhatalmazás alapján, az Alaptörvényének 32. cikk (1) bekezdés a) pontjában meghatározott feladatkörében eljárva a következőket rendeli el.

**1. A rendelet hatálya**

**1.§** (1) A rendelet hatálya kiterjed Szentmártonkáta Önkormányzat tulajdonában lévő bérlakásokra.

(2) Az e rendeletben nem szabályozott kérdések tekintetében a Polgári Törvénykönyvről szóló 2013. évi V. törvény és a lakások és helyiségek bérletére, valamint elidegenítésükre vonatkozó egyes szabályokról szóló 1993. évi LXXVIII. törvény rendelkezései az irányadók.

**2. Lakbér megállapítása, mértéke**

**2.§** (1) Az önkormányzat a tulajdonában lévő önkormányzati bérlakásokat költségelven adja bérbe.

(2) Az önkormányzati tulajdonban lévő bérlakások bérleti díja:

 összkomfortos lakás esetén 600,-Ft/négyzetméter/hó

 komfortos lakás esetén 520,-Ft/négyzetméter/hó

 félkomfortos után 230,-Ft/négyzetméter/hó

 komfort nélküli lakás esetén 65,-Ft/négyzetméter/hó

**3 Záró rendelkezések**

**3.§** (1) Az önkormányzat tulajdonában lévő önkormányzati bérlakásokat az 1. számú függelék tartalmazza.

(2) E rendelet 2017. január 1-én lép hatályba.

(3) A rendelet hatályba lépésével egyidejűleg hatályát veszti Szentmártonkáta Nagyközség Önkormányzat 25/2011.(IX.18.) önkormányzati rendelete.

Szentmártonkáta, 2016. november 24.

Fodor Zoltán Dr. Illés Zsuzsanna

polgármester jegyző

**Záradék:**

A rendelet 2016. november 25-én kihirdetésre került.

Szentmártonkáta, 2016. november 25.

 Dr. Illés Zsuzsanna

 jegyző

 **1.függelék a 15/2016.(XI.25.) rendelethez**

Önkormányzati bérlakások felsorolása:

1.) Szentmártonkáta, Kossuth u. 8. 171 helyrajzi számú, (2 db. ingatlan)

2.) Szentmártonkáta, Rákóczi út 40/a. 674/34 helyrajzi számú, (2 db. ingatlan)

3.) Szentmártonkáta, Rákóczi út 50. 674/39 helyrajzi számú,

4.) Szentmártonkáta, Rákóczi út 50. 674/49 helyrajzi számú,

5.) Szentmártonkáta, Óvoda u. 4. 761/6 helyrajzi számú,

6.) Szentmártonkáta, Újerdő 45. 0313/37 helyrajzi számú ingatlanok.

15./Napirendi pont:

Új Helyi Építési Szabályzat megalkotása ügyében döntés.

 *Előterjesztő: Fodor Zoltán polgármester*

Fodor Zoltán polgármester: elmondja, hogy a bizottságok azt javasolják, hogy kérjünk be árajánlatokat az új építési szabályzat megalkotására. Felteszi szavazásra, hogy kerüljenek bekérésre indikatív árajánlatok az új építési szabályzat megalkotására vonatkozóan. Kéri a képviselőket szavazzanak.

A képviselő-testület 8 igen egyhangú szavazattal meghozta határozatát.

 **444/2016.(XI.24.) számú ÖKT. Határozata**

Szentmártonkáta Önkormányzat Képviselő-testülete

1./ úgy dönt, hogy az új helyi építési szabályzat megalkotására vonatkozóan indikatív ajánlatokat kér be.

2./ Felkéri a polgármester a szükséges intézkedések megtételére

Határidő: azonnal Felelős: Fodor Zoltán

 polgármester

16./ Napirendi pont:

Költségvetést érintő döntések meghozatala.

 *Előterjesztő: Fodor Zoltán polgármester*

Fodor Zoltán polgármester: elmondja, hogy megnézte a szerződést és mivel át lett véve az épület, a szerződés szerint nem tartható vissza ez az összeg, csak a jólteljesítési garancia összeg. és javasolja kifizetni a Kerepesi Tetőtér Kft.-nek a fennmaradó összeget.

Fejős László: az a véleménye, hogy olyan hibákat vétett a vállalkozó, ami miatt nem kellene kifizetni. Nem színnel volt a baj, hanem azzal, hogy nem lett megfelelően aládolgozva. A Huszár úr szakmai képességét is megcáfolnám. Hívtam egy szakaembert és rögtön megmondta, hogy mi a hiba a fűtéssel. Egy műszaki ellenőrnek ezeket is tudnia kellene.

Fodor Zoltán polgármester: felteszi szavazásra, hogy a Kerepesi Tetőtér Kft.-nek kerüljön kifizetésre a 2.610.052,- Ft. Kéri a képviselőket szavazzanak.

A képviselő-testület 6 igen és 2 nem szavazattal meghozta határozatát.

 **445/2016.(XI.24.) számú ÖKT. Határozata**

Szentmártonkáta Önkormányzat Képviselő-testülete

1./ megtárgyalta a Kerepesi Tetőtér Kft. (1084 Budapest, József utca 43-45. A1/10) által kiállított 2.610.052,- Ft összegű számlát és a teljesítés igazolás alapján kifizeti.

2./ Felkéri a polgármester a szükséges intézkedések megtételére.

Határidő: azonnal Felelős: Fodor Zoltán

 polgármester

*A képviselők javasolják, hogy az 1 éves bejárásnál egy alapos bejárásra kerüljön sor és a jólteljesítési garancia összegéből a hibákat végeztesse el az önkormányzat.*

Fodor Zoltán polgármester: felteszi szavazásra, hogy az 1 éves bejárásnál egy alapos bejárásra kerüljön sor és a jólteljesítési garancia összegéből a hibákat javítassa ki az önkormányzat. Kéri a képviselőket szavazzanak.

A képviselő-testület 8 igen egyhangú szavazattal meghozta határozatát.

 **446/2016.(XI.24.) számú ÖKT. Határozata**

Szentmártonkáta Önkormányzat Képviselő-testülete

1./ úgy dönt, hogy a fogorvosi rendelő egyéves bejárásánál egy alapos bejárásra kerüljön sor és a jólteljesítési garancia összegéből – a vállalkozó nem teljesítése esetén - a hibákat az önkormányzat javítassa ki.

2./ Felkéri a polgármester a szükséges intézkedések megtételére.

Határidő: azonnal Felelős: Fodor Zoltán

 polgármester

*Tasi Erzsébet képviselő asszony távozik az ülésről.*

Fodor Zoltán polgármester: ismerteti a következő határozati javaslatot. Kéri a képviselőket szavazzanak.

*Tasi Erzsébet képviselő asszony visszaérkezik az ülésre.*

A képviselő-testület 8 igen egyhangú szavazattal meghozta határozatát.

**447/2016. (XI.24.) sz. ÖKT. Határozata**

Szentmártonkáta Önkormányzatának Képviselő-testülete

1./ megtárgyalta a kukorica aratás kapcsán érkezett számlákat és úgy dönt, hogy Galacz István EV. (2254 Szentmártonkáta, Táncsics Mihály utca 20/a.) részére a kukorica betakarítás 381.000,- Ft, közúti teherszállítás 174.511,- Ft összegű számláját a költségvetésben az út és járda beruházás terhére biztosítja.

A Darázs Keverő Kft. (5100 Jászberény, Szelei út 69.) részére a szárítás, tisztítás 684.447,- Ft összegű számláját a költségvetésben az út és járda beruházás terhére biztosítja.

2./ Felkéri a polgármestert a szükséges intézkedések megtételére.

Határidő: azonnal Felelős: Fodor Zoltán

 polgármester

*Bene András Józsefné képviselő asszony távozik az ülésről.*

Fodor Zoltán polgármester: a József Attila utca felújításának befejezésére az időjárás miatt jövő évben kerül sor, ezért annak kifizetése is a jövő évet terheli. Várhatóan az adósságkonszolidációban nem részesült települések támogatására kiírt pályázat során elnyert összeg az idei évben megérkezik. Önkormányzatunk 1/2016. (II.12.) költségvetési rendeletének 34.§-a rendelkezik arról, hogy bármely pályázati elszámolás során érkező összeg, illetve a napi működéshez közvetlenül nem szükséges plusz pénzügyi forrás ügyvédi letétbe kerüljön elhelyezésre. Kéri a képviselőket szavazzanak.

*Bene András Józsefné képviselő asszony visszaérkezik az ülésre.*

A képviselő-testület 8 igen egyhangú szavazattal meghozta határozatát.

**448/2016. (XI.24.) sz. ÖKT. Határozata**

Szentmártonkáta Önkormányzatának Képviselő-testülete

1./ jóváhagyja, hogy a pályázati elszámolás során érkező összeg, illetve a napi működéshez közvetlenül nem szükséges plusz pénzügyi forrás ügyvédi letétbe kerüljön elhelyezésre.

2./ Felkéri a polgármestert a szükséges intézkedések megtételére.

Határidő: azonnal Felelős: Fodor Zoltán

 polgármester

Fodor Zoltán polgármester: elmondja, hogy érkezett a Hudák Kft.-től és a Bajdikéktól számla. Ezeket még Sasvári Zoltán vásárolta és intézte. Javasolja, hogy legyen létrehozva egy ad-hoc bizottság a mezőgazdasági programmal kapcsolatos problémák kivizsgálására. A tagokat az alábbiak szerint javasolja:

Baranyi Julianna elnök, Bene András Józsefné tag, Gácsi Zsolt tag, Fejős László tag, Dr. Gál János külsős tag és Galacz István külsős tag. Kéri a képviselőket szavazzanak.

 A képviselő-testület 8 igen egyhangú szavazattal meghozta határozatát.

**449/2016. (XI.24.) sz. ÖKT. Határozata**

Szentmártonkáta Önkormányzatának Képviselő-testülete

1./ úgy dönt, hogy a mezőgazdasági programmal kapcsolatos problémák kivizsgálására egy ad-hoc bizottságot hoz létre, melynek tagjai az alábbi személyek:

Baranyi Julianna elnök,

Bene András Józsefné tag,

Gácsi Zsolt tag,

Fejős László tag,

Dr. Gál János külsős tag és

Galacz István külsős tag

2./ Felkéri a polgármestert a szükséges intézkedések megtételére.

Határidő: azonnal Felelős: Fodor Zoltán

 polgármester

Fodor Zoltán polgármester: felteszi szavazásra, hogy az ad-hoc bizottság vizsgálja meg a Hudák Kft.-től érkezett számlákat. Kéri a képviselőket szavazzanak.

A képviselő-testület 8 igen egyhangú szavazattal meghozta határozatát.

**450/2016. (XI.24.) sz. ÖKT. Határozata**

Szentmártonkáta Önkormányzatának Képviselő-testülete

1./ úgy dönt, hogy ad-hoc bizottság vizsgálja meg a Hudák Kft.-től érkezett számlákat.

2./ Felkéri a polgármestert a szükséges intézkedések megtételére.

Határidő: azonnal Felelős: Fodor Zoltán

 polgármester

Fodor Zoltán polgármester: felteszi szavazásra, hogy az óvodában felmerült villanyszerelési munkálatok elvégzésének az összegét Domonkos Pál részére fizesse ki az önkormányzat. Kéri a képviselőket szavazzanak.

A képviselő-testület 8 igen egyhangú szavazattal meghozta határozatát.

**451/2016. (XI.24.) sz. ÖKT. Határozata**

Szentmártonkáta Önkormányzatának Képviselő-testülete

1./ jóváhagyja Domonkos Pál villamosipari vállalkozó részére (2760 Nagykáta, Wesselényi M. u. 5.) a bruttó 266.700,- Ft összeg kifizetését az óvodában jelentkező villanyszerelési munkák elvégzéséért. Az összeget a költségvetésben az út és járda beruházás terhére biztosítja.

2./ Felkéri a polgármestert a szükséges intézkedések megtételére.

Határidő: azonnal Felelős: Fodor Zoltán

 polgármester

Fodor Zoltán polgármester: felteszi szavazásra, hogy Rada Tibor vállalkozónak a baromfitelepen végezett gázszerelési díj kerüljön kifizetésre. Kéri a képviselőket szavazzanak.

A képviselő-testület 8 igen egyhangú szavazattal meghozta határozatát.

**452/2016. (XI.24.) sz. ÖKT. Határozata**

Szentmártonkáta Önkormányzatának Képviselő-testülete

1./ jóváhagyja a baromfitelepen végezett gázszerelési díj, bruttó 628.000,- Ft, összegének a kifizetését Rada Tibor (2254 Szentmártonkáta, Kossuth Lajos utca 18.) részére. Az összeget a költségvetésben a kukorica eladás terhére biztosítja.

2./ Felkéri a polgármestert a szükséges intézkedések megtételére.

Határidő: azonnal Felelős: Fodor Zoltán

 polgármester

Fodor Zoltán polgármester: felteszi szavazásra, hogy a trágyaszórás és szántás elvégzésének a díja, 574.675,- Ft kerüljön kifizetésre Galacz István részére. Kéri a képviselőket szavazzanak.

 A képviselő-testület 8 igen egyhangú szavazattal meghozta határozatát.

**453/2016. (XI.24.) sz. ÖKT. Határozata**

Szentmártonkáta Önkormányzatának Képviselő-testülete

1./ megtárgyalta a Galacz István EV. (2254 Szentmártonkáta, Táncsics Mihály utca 20/a.) által benyújtott számlákat (trágyaszórás, szántás) és úgy dönt, hogy az 574.675,- Ft kerüljön kifizetésre. Az összeget a költségvetésben az út és járda beruházás terhére biztosítja.

2./ Felkéri a polgármestert a szükséges intézkedések megtételére.

Határidő: azonnal Felelős: Fodor Zoltán

 polgármester

Fodor Zoltán polgármester: felteszi szavazásra, hogy a Tápiómenti Települések Csatornamű Társulatnak a kamattámogatást kifizeti. Kéri a képviselőket szavazzanak.

A képviselő-testület 8 igen egyhangú szavazattal meghozta határozatát.

**454/2016. (XI.24.) sz. ÖKT. Határozata**

Szentmártonkáta Önkormányzatának Képviselő-testülete

1./ úgy dönt, hogy a Tápiómenti Települések Csatornamű Vízgazdálkodási Társulat (2760 Nagykáta, Egreskátai út 27.) részére bruttó 7.750.000,- Ft hitelkamat kerüljön kifizetésre, a költségvetés terhére.

2./ Felkéri a polgármestert a szükséges intézkedések megtételére.

Határidő: azonnal Felelős: Fodor Zoltán

 polgármester

Fodor Zoltán polgármester: felteszi szavazásra, hogy a Nefelejcs utca, Szúnyogos és Borjújárás dűlők munkálatainak elvégzésére 1.000.000,- Ft-ot biztosít. Kéri a képviselőket szavazzanak.

A képviselő-testület 8 igen egyhangú szavazattal meghozta határozatát.

**455/2016. (XI.24.) sz. ÖKT. Határozata**

Szentmártonkáta Önkormányzatának Képviselő-testülete

1./ úgy dönt, hogy a Nefelejcs utca, Szúnyogos és Borjújárás dűlők gléderezési munkálatainak elvégzésére 1.000.000,- Ft összeget biztosít.

2./ Felkéri a polgármestert a szükséges intézkedések megtételére.

Határidő: azonnal Felelős: Fodor Zoltán

 polgármester

17./ Napirendi pont:

Falunapi elszámolás jóváhagyása.

*Előterjesztő: Fodor Zoltán polgármester*

Fodor Zoltán polgármester: elmondja, hogy a Pénzügyi és Jogi Bizottság javasolja elfogadásra a falunapi elszámolás jóváhagyását. Kéri a képviselőket szavazzanak.

A képviselő-testület 8 igen egyhangú szavazattal meghozta határozatát.

 **456/2016.(XI.24.) számú ÖKT. Határozata**

Szentmártonkáta Önkormányzat Képviselő-testülete

1./ jóváhagyja a 2016. évi falunap pénzügyi elszámolását.

2./ Felkéri a polgármester a szükséges intézkedések megtételére

Határidő: azonnal Felelős: Fodor Zoltán

 polgármester

18./ Napirendi pont:

A Polgármesteri Hivatalban igazgatási szünet elrendelése

*Előterjesztő Dr. Illés Zsuzsanna jegyző*

Fodor Zoltán polgármester: átadja a szót Dr. Illés Zsuzsanna jegyzőasszonynak.

Dr. Illés Zsuzsanna jegyző: elmondja, hogy a közszolgálati tisztviselőkről szóló 2011. évi CXCIV. törvény 108. §-a alapján igazgatási szünetet javasol a Polgármesteri Hivatalban 2016. december 27-től 2016. december 30-ig. A köztisztviselők szabadságot vesznek ki, de ügyfélfogadási napon egy-egy fő dolgozni fog a hivatalban.

Fodor Zoltán polgármester: felteszi szavazásra a határozati javaslatot. Kéri a képviselőket szavazzanak.

 A képviselő-testület 8 igen egyhangú szavazattal meghozta határozatát.

 **457/2016.(XI.24.) számú ÖKT. Határozata**

Szentmártonkáta Önkormányzat Képviselő-testülete

1./ a közszolgálati tisztviselőkről szóló 2011. évi CXCIV. törvény 108. §-a alapján a Szentmártonkátai Polgármesteri Hivatalban igazgatási szünet időtartamát 2016. december 27-től 2016. december 30-ig határozza meg.

2./ Felkéri a jegyzőt a szükséges intézkedések megtételére

Határidő: folyamatos Felelős: Dr. Illés Zsuzsanna

 jegyző

19./ Napirendi pont:

Szabályzat elfogadása a nyílt ülésről készült hangfelvétel kiadásáról és meghallgatásáról.

*Előterjesztő: Fodor Zoltán polgármester*

Fodor Zoltán polgármester: ismerteti az előterjesztést.

Dr. Illés Zsuzsanna jegyző:ismerteti a Kormányhivatal állásfoglalását a hangfelvételek készítésével kapcsolatban. Ismerteti a lakosság részéről az igényt a nyílt ülésen készült hangfelvétel meghallgatásával kapcsolatban és ehhez kapcsolódóan a szabályzat megalkotásának a szükségességéről.

*Tasi Erzsébet és Baranyi Julianna képviselők távoznak az ülésről.*

Fejős László: nem javasolja, hogy ne készüljön hanganyag.

Fodor Zoltán polgármester: felteszi szavazásra, hogy a képviselő-testület üléséről hivatalos hangfelvétel nem készül. Az ülések dokumentálására a hitelesített jegyzőkönyv szolgál. Továbbá a lakosok a nyílt ülésre bejöhetnek, és azt felvehetik maguknak. Kéri a képviselőket szavazzanak.

A képviselő-testület 6 igen 2 nem szavazattal meghozta határozatát.

 **458/2016.(XI.24.) számú ÖKT. Határozata**

Szentmártonkáta Önkormányzat Képviselő-testülete

1./ úgy dönt, hogy a képviselő-testületi ülésekről nem készül hangfelvétel.

2./ Felkéri a jegyzőt, hogy a rendelet módosítását készítse elő.

Határidő: azonnal Felelős: Dr. Illés Zsuzsanna

 jegyző

Fodor Zoltán polgármester: felteszi szavazásra a javaslatot, mely szerint, addig amíg az SZMSZ nem lesz módosítva, aki kéri a hanganyagot, a meghallgatásért 1500,- Ft/óra kerüljön megállapításra, aki pedig pendrive-on kéri, azért pedig 1000,-Ft-ot kérjen az önkormányzat. Jelzi, hogy személy szerint ezzel a javaslattal nem ért egyet, mivel ha fizetni kell érte, akkor nem biztosított mindenki számára az egyenlő esélyekkel való hozzáférés. Kéri a képviselőket szavazzanak.

A képviselő-testület 6 igen 1 tartózkodás szavazattal meghozta határozatát.

 **459/2016.(XI.24.) számú ÖKT. Határozata**

Szentmártonkáta Önkormányzat Képviselő-testülete

1./ úgy dönt, hogy addig, amíg az SZMSZ nem lesz módosítva, aki lakosság részéről kéri a hanganyagot, annak meghallgatásért 1500,- Ft/óra összeg díjat állapít meg. Aki pedig pendrive-on kéri 1000,- Ft/képviselő-testületi ülés összeg kifizetését követően adja ki.

Elfogadja a Szabályzatot a nyílt ülésről készült hangfelvétel kiadásáról és meghallgatásáról.

A szabályzat jelen határozat mellékletét képezi.

2./ Felkéri a polgármester a szükséges intézkedések megtételére

Határidő: azonnal Felelős: Fodor Zoltán

 polgármester

 melléklet

 **S Z A B Á L Y Z A T**

 *a képviselő-testület nyílt üléséről készült hangfelvétel meghallgatásának*

 *és ügyfél részére történő kiadásának a szabályairól.*

1./ Szentmártonkáta Nagyközség Önkormányzat Képviselő-testülete, a Képviselő-testület Szervezeti és Működési Szabályzatáról szóló többször módosított 13/2014.(XI.28.) önkormányzati rendeletében szabályozza, hogy a képviselő-testület üléséről hangfelvétel készül. A bizottságok üléséről nem készül hangfelvétel.

A hangfelvételt a felvétel napjától számított öt évig meg kell őrizni, majd meg kell semmisíteni. A megőrzésről és a megsemmisítésről a jegyző gondoskodik.

2./ Ha az állampolgár a nyílt ülésről készült hanganyagot meg akarja hallgatni - kérelemmel - a Polgármesteri Hivatal jegyzőjéhez fordulhat.

A jegyző a kérelem benyújtásától számított öt napon belül biztosítja a hanganyag meghallgatását. A hanganyag meghallgatásáért 1.500,-Ft/ óra költségtérítést kell megfizetni.

A jegyző a kérelmező részére abban az esetben biztosítja a hanganyag meghallgatását, ha a kérelmező a kérelméhez csatolja a költségtérítés megfizetését igazoló nyugtát.

A befizetés az önkormányzat házipénztárába történő befizetéssel vagy átutalással történhet

3./ Ha az állampolgár a rögzített hangfelvételt saját adathordozóra kéri felvenni az eljárás az alábbi:

A kérelmet a jegyzőhöz kell benyújtani. A jegyző a kérelem beérkezését követő öt napon belül – a kérelmező által biztosított- adathordozóra (pl.pendrive ) menti a képviselő-testület hanganyagát.

A jegyző a kérelmező részére abban az esetben biztosítja a hanganyagot, ha a kérelmező képviselő-testületi ülésenként, a kérelméhez csatol 1.000,-Ft. költségtérítés megfizetését igazoló nyugtát.

A befizetés az önkormányzat házipénztárába történő befizetéssel vagy átutalással történhet.

4./ Önkormányzati képviselő részére a hanganyag meghallgatása, átadása- az általa hozott hanghordozóra ingyenes.

Jelen szabályzatot a képviselő-testület 459/2016.(XI.24.) számú határozatával fogadta el.

Szentmártonkáta, 2016. november 24

 Fodor Zoltán

 polgármester

20./ Napirendi pont:

Tájékoztató a lejárt határidejű határozatok végrehajtásáról, a két ülés közötti eseményekről. Polgármesteri szabadság igénybevételéről tájékoztató.

 *Előterjesztő: Fodor Zoltán polgármester*

Fodor Zoltán polgármester: az egyebek napirendi pontnál nyújtok tájékoztatást.

21./ Napirendi pont:

Egyebek

Fodor Zoltán polgármester: ismerteti a vadásztársasággal kapcsolatos határozati javaslatot. Kéri a képviselőket szavazzanak.

A képviselő-testület 8 igen egyhangú szavazattal meghozta határozatát.

 **460/2016.(XI.24.) számú ÖKT. Határozata**

Szentmártonkáta Önkormányzat Képviselő-testülete

1./ 261/2016.(V.26.) számú határozatát az alábbiak szerint módosítja:

a 13-573350-308 kódszámú vadászterület vadászati célú hasznosítása tárgyában összehívandó földtulajdonosi gyűlésen a vadászterület határán belül a Szentmártonkáta Önkormányzat tulajdonát képező - vadászati szempontból beszámítható - területekre vonatkozóan a vadászati jog gyakorlására a földtulajdonosok részére a meghatalmazást megadja.

2./ Felkéri a polgármestert a szükséges intézkedések megtételére.

Határidő: azonnal Felelős: Fodor Zoltán

 polgármester

Fodor Zoltán polgármester: elmondja, hogy a költségvetésben bruttó 1.755.000,- Ft bérmaradvány maradt. Ismerteti a határozati javaslatot. Kéri a képviselőket szavazzanak.

A képviselő-testület 8 igen egyhangú szavazattal meghozta határozatát.

 **461/2016.(XI.24.) számú ÖKT. Határozata**

Szentmártonkáta Önkormányzat Képviselő-testülete

1./ az Önkormányzat és intézményei dolgozói részére bruttó egymillió-hétszázötvenötezer forint bérmaradvány szétosztásáról dönt. A keretösszeg az intézményvezetővel egyeztetve kerül kiosztásra.

2./ A jutalmat Erzsébet ajándékutalvány formájában nyújtja a dolgozók részére.

3./ Felkéri a polgármester a szükséges intézkedések megtételére.

Határidő: azonnal Felelős: Fodor Zoltán

 polgármester

Fodor Zoltán polgármester: elmondja, hogy a helyi újsággal kapcsolatban az előző ülésen hozott határozat pontosítása szükséges. Tájékoztatja a képviselőket, hogy az újságban az alábbi cikkek jelennek meg:

- jegyzői tájékoztató,

- polgármesteri tájékoztató,

- alpolgármesteri tájékoztató,

- Szentmártonkátai Arany János Általános Iskola hírei,

- Székely József Református Általános Iskola hírei,

- önkormányzat és intézményeinek hírei,

- anyakönyvi hírek,

- közszolgáltatással kapcsolatos tájékoztatások (pl. szemétszállítás),

- egyéb hirdetések.

Kéri a képviselőket szavazzanak.

A képviselő-testület 8 igen egyhangú szavazattal meghozta határozatát.

 **462/2016.(XI.24.) számú ÖKT. Határozata**

Szentmártonkáta Önkormányzat Képviselő-testülete

1./ 417/2016(X.27.) számú határozatát az alábbiak szerint módosítja:

 úgy dönt, hogy a helyi újságban az alábbi rovatok jelenhetnek meg:

- jegyzői tájékoztató,

- polgármesteri tájékoztató,

- alpolgármesteri tájékoztató,

- Szentmártonkátai Arany János Általános Iskola hírei,

- Székely József Református Általános Iskola hírei,

- önkormányzat és intézményeinek hírei,

- anyakönyvi hírek,

- közszolgáltatással kapcsolatos tájékoztatások (pl. szemétszállítás),

- egyéb hirdetések.

2./ Felkéri a polgármestert a szükséges intézkedések megtételére.

Határidő: azonnal Felelős: Fodor Zoltán

 polgármester

Baranyi Julianna: tájékoztatja a képviselőket, hogy Tasi Erzsébet képviselő asszony leadta a vagyonnyilatkozatát, illetve regisztrált a köztartozásmentes adózói adatbázisba. Továbbá elmondja, hogy Sasvári Zoltán kikerült a KOMA-ból.

Javasolja, hogy legyen összehívva egy csatornabejárás, mert még mindig sok a probléma.

Továbbá elmondja, hogy a Pénzügyi és Jogi Bizottság meghívta az ülésére Lócskai István urat aki tájékoztatást adott arról, hogy a Szentmártonkátai Településüzemeltetési Nonprofit Kft. december 1-jétől elköltözik a Koch tüzép melletti telepre. Illetve azt is elmondta, hogy a könyvelő még mindig nem tudta leadni a mérleget.

Kele Sándorné alpolgármester: az újtelepi lakosok kérése az lenne, hogy ott kint is legyen üveg lerakó sziget, mert ami a Klíma területén van, az nekik messze van.

Fodor Zoltán polgármester: jelezni fogjuk a kft.-ének.

*Gácsi Zsolt képviselő távozik az ülésről.*

Fejős László: észrevételezi, hogy a Battha Sámuel utcában a csatorna nyomvonal egy része beszakadt, nagy gödör van. Kéri ennek helyreállítását.

*Gácsi Zsolt képviselő visszaérkezik az ülésre.*

Fodor Zoltán polgármester: szólni fogunk az illetékeseknek, hogy állítsák helyre.

Fodor Zoltán polgármester: felteszi szavazásra, hogy zárt ülés keretén belül tárgyalja a testület a következő két napirendi pontot, hiszen a vagyonával való rendelkezésről fog dönteni a testület. Kéri a képviselőket szavazzanak.

A képviselő-testület 8 igen egyhangú szavazattal meghozta határozatát.

 **463/2016.(XI.24.) számú ÖKT. Határozata**

Szentmártonkáta Önkormányzat Képviselő-testülete

1./ Magyarország helyi önkormányzatairól szóló 2011. évi CLXXXIX. törvény 46.§ (2) bekezdés c) pontja alapján zárt ülést rendel el a számlavezetésre pénzintézettől beérkezett árajánlatról döntés és az Önkormányzat által működtetett köznevelési intézmény állami működtetésbe vételével összefüggésben történő döntés meghozatala napirendi pontoknál.

2./ Felkéri a polgármestert a szükséges intézkedések megtételére.

Határidő: azonnal Felelős: Fodor Zoltán

 polgármester

Zárt ülésen folytatódik a képviselő-testület ülése.

Fodor Zoltán polgármester: nyílt ülésen kihirdeti a zárt ülésen hozott határozatokat.

A képviselő-testület 8 igen egyhangú szavazattal meghozta határozatát.

**464/2016.(XI.24.) számú ÖKT. Határozata**

Szentmártonkáta Önkormányzat Képviselő-testülete

1./ az önkormányzat és intézményei számlavezetésére az OTP BANK Nyrt.-ét (1051 Budapest, Nádor u. 16.) bízza meg, három évre, az árajánlatban foglalt változatlan feltételekkel.

2./ Felkéri a polgármestert a szükséges intézkedések megtételére.

Határidő: azonnal Felelős: Fodor Zoltán

 polgármester

A képviselő-testület 8 igen egyhangú szavazattal meghozta határozatát.

 **465/2016.(XI.24.) számú ÖKT. Határozata**

Szentmártonkáta Önkormányzat Képviselő-testülete

1./ jóváhagyja a KLIK-kel kötendő megállapodásokat és a vagyonkezelési szerződést.

Továbbá az önkormányzat által foglalkoztatott, iskolában dolgozó személyek közül, Kiss József portással legyen egy megbeszélés, hogy a KLIK alkalmazásában szeretné-e folytatni a munkát.

2./ Felkéri a polgármestert a szükséges intézkedések megtételére. Felhatalmazza a megállapodások és a vagyonkezelési szerződés aláírására.

Határidő: azonnal Felelős: Fodor Zoltán

 polgármester

Fodor Zoltán polgármester: annyit szeretne még, hogy mivel Sasvári Zoltán lemondott, így a Szociális és Egészségügyi Bizottságba javasolja tagként Tasi Erzsébet képviselő asszonyt. Felteszi szavazásra, hogy Tasi Erzsébet kerüljön-e kizárásra a szavazásból. Kéri a képviselőket szavazzanak.

A képviselő-testület 7 nem és 1 tartózkodás szavazattal meghozta határozatát.

 **466/2016.(XI.24.) számú ÖKT. Határozata**

Szentmártonkáta Önkormányzat Képviselő-testülete

1./ nem zárja ki a szavazásból Tasi Erzsébet képviselő asszonyt a Szociális és Egészségügyi Bizottságba tag választása pontnál.

2./ Felkéri a polgármestert a szükséges intézkedések megtételére.

Határidő: azonnal Felelős: Fodor Zoltán

 polgármester

Fodor Zoltán polgármester: felteszi szavazásra, hogy a képviselő-testület 2016. december 1-jétől Tasi Erzsébet képviselő asszonyt a Szociális és Egészségügyi Bizottság tagjává választja. Kéri a képviselőket szavazzanak.

A képviselő-testület 7 igen és 1 tartózkodás szavazattal meghozta határozatát.

 **467/2016.(XI.24.) számú ÖKT. Határozata**

Szentmártonkáta Önkormányzat Képviselő-testülete

1./2016. december 1-től Tasi Erzsébetet a Szociális és Egészségügyi Bizottság tagjává választja meg.

2./ Felkéri a polgármestert a szükséges intézkedések megtételére.

Határidő: azonnal Felelős: Fodor Zoltán

 polgármester

Fodor Zoltán polgármester: kérdése Bene Andrásné és Tasi Erzsébet képviselőkhöz, hogy a képviselőknek biztosított laptopra igényt tartanak-e?

Bene András Józsefné: én igen.

Tasi Erzsébet: én nem.

Fodor Zoltán polgármester: Egyéb kérdés, hozzászólás nem lévén bezárja az ülést.

Kmf.

Dr. Illés Zsuzsanna Fodor Zoltán jegyző polgármester

Jegyzőkönyv hitelesítők:

Baranyi Julianna Kele Sándorné

 képviselő alpolgármester